Κρύα σούπα γιαουρτιού με αντράκλα και πλιγούρι με μυρωδικά (Kisir)
Αυτή η πολίτικη γιαουρτόσουπα είναι η τέλεια επιλογή για ένα ελαφρύ γεύμα ή για πρώτο πιάτο στο επίσημο τραπέζι μας.
300 γρ. ψιλό πλιγούρι , 3 κουτ. σούπας πελτές ντομάτας , 1 μάτσο φρέσκο κρεμμυδάκι, σε λεπτές ροδέλες , 1/2 μάτσο μαϊντανός, ψιλοκομμένος , 3 κουτ. σούπας δυόσμος φρέσκος, ψιλοκομμένος , 2 κουτ. σούπας δυόσμος ξερός, τριμμένος , 2 κουτ. γλυκού πουλ μπιμπέρ (λέγεται και χαλέπικο πιπέρι, μοιάζει με το μπούκοβο και είναι τριμμένες αποξηραμένες πιπεριές συγκεκριμένης ποικιλίας – το βρίσκουμε σε μπαχαράδικα) , 1 κουτ. γλυκού ξινό (σε όλα τα μεγάλα σούπερ μάρκετ) , 80 ml μελάσα ροδιού (γλυκόξινο άρτυμα από σπόρους ροδιού, το βρίσκουμε σε παντοπωλεία, ντελικατέσεν και μπαχαράδικα ως molasses ροδιού ή σαν μαρμελάδα – θα είναι πιο πηχτό από τη μελάσα– ή σαν πετιμέζι ροδιού – πιο αραιό) , χυμός από 1 λεμόνι (ή κατά το γούστο μας) , 550 ml νερό καυτό, αλλά όχι βραστό , 150 ml ελαιόλαδο , ανθός αλατιού πιπέρι φρεσκοτριμμένο, 500 γρ. στραγγιστό πρόβειο γιαούρτι , 300 ml κρύο νερό , 1 σκελίδα σκόρδο, λιωμένη  , 1 κουτ. σούπας μηλόξιδο , 5 κουτ. σούπας φύλλα αντράκλας (γλιστρίδα) , 2 κουτ. σούπας άνηθος, ψιλοκομμένος , 150 ml ελαιόλαδο + επιπλέον για το σερβίρισμα , ανθός αλατιού , λευκό πιπέρι , 2 κουτ. σούπας φρέσκα φύλλα δυόσμου, ψιλοκομμένα, για το σερβίρισμα
Για την κρύα σούπα γιαουρτιού , σε ένα μπολ ανακατεύουμε το πλιγούρι, το ξινό και τον ανθό αλατιού. Προσθέτουμε το  καυτό νερό, που μόλις θα τα σκεπάζει. Σκεπάζουμε με μεμβράνη και αφήνουμε στην άκρη  για περίπου 20 λεπτά, μέχρι να φουσκώσει το πλιγούρι.Ξεσκεπάζουμε, ανακατεύουμε το πλιγούρι για να μείνει σπυρωτό και αφράτο και προσθέτουμε τον πελτέ (τον οποίο προαιρετικά  μπορούμε να τον τηγανίσουμε σε λίγο ελαιόλαδο για περισσότερη γευστική ένταση) και ρίχνουμε τα υπόλοιπα υλικά, εκτός από το ελαιόλαδο και τη μελάσα ροδιού.Το ανακάτεμα σε αυτή τη συνταγή μοιάζει περισσότερο με ελαφροχέρικο ζύμωμα, γιατί θέλουμε τα υλικά να ενωθούν σε ένα σώμα, προκειμένου η κάθε μπουκιά να τα έχει όλα.Στο τέλος προσθέτουμε και το ελαιόλαδο και τη μελάσα ροδιού και συνεχίζουμε το ανακάτεμα.Η απίθανα νόστιμη πλιγουρόπαστα θα έχει ένα ήπιο κόκκινο χρώμα με μυρωδιαστές πράσινες πιτσιλιές.Αφού τελειώσουμε με το ελαφρύ ζύμωμα, καλύπτουμε ξανά με μεμβράνη και αφήνουμε στο ψυγείο για τουλάχιστον 1 ώρα.Στο σερβίρισμα μπορούμε να προσθέσουμε λίγο αγουρέλαιο και χυμό λεμονιού.Σε ένα μπολ βάζουμε το γιαούρτι και προσθέτουμε σταδιακά το νερό ανακατεύοντας.Θέλουμε ένα ρευστό, αλλά όχι πολύ υδαρές αποτέλεσμα.Προσθέτουμε το σκόρδο, το ξίδι, το αλάτι, το πιπέρι και το ελαιόλαδο. Αναμειγνύουμε με αυγοδάρτη πολύ καλά, μέχρι να ενσωματωθούν τα υλικά.Στο τέλος ρίχνουμε την αντράκλα και τον άνηθο.Με μια κουτάλα σερβιρίσματος σούπας γεμίζουμε ένα βαθύ πιάτο με γιαουρτόσουπα.Αφήνουμε μέσα 3-4 κενέλ (οβάλ μπάλες που πλάθουμε με 2 κουτάλια) από την πλιγουροσαλάτα.Τελειώνουμε με λίγες σταγόνες από εξαιρετικό παρθένο ελαιόλαδο και φρέσκα φύλλα δυόσμου.
Γιαούρτι,Πλιγούρι,Χόρτα , Μυρωδικά